Komission asetus (EY) N:o 2703/2000, annettu 11 päivänä joulukuuta 2000, neuvoston asetuksen (ETY) N:o 2081/92 17 artiklassa säädettyjen menettelyn mukaisesta maantieteellisten merkintöjen ja alkuperäisnimitysten rekisteröinnistä annetun asetuksen (EY) N:o 1107/96 liitteessä lueteltuja useita nimityksiä koskeviin eritelmiin liittyvien tietojen muuttamisesta



Virallinen lehti nro L 311 , 12/12/2000 s. 0025 - 0026



Komission asetus (EY) N:o 2703/2000, annettu 11 päivänä joulukuuta 2000, neuvoston asetuksen (ETY) N:o 2081/92 17 artiklassa säädettyjen menettelyn mukaisesta maantieteellisten merkintöjen ja alkuperäisnimitysten rekisteröinnistä annetun asetuksen (EY) N:o 1107/96 liitteessä lueteltuja useita nimityksiä koskeviin eritelmiin liittyvien tietojen muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden ja elintarvikkeiden maantieteellisten merkintöjen ja alkuperäisnimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92(1), sellaisena kuin se on viimeksi muutettuna komission asetuksella (EY) N:o 1068/97(2), ja erityisesti sen 9 artiklan, sekä katsoo seuraavaa: (1) Ranskan hallitus on asetuksen (ETY) N:o 2081/92 9 artiklan mukaisesti pyytänyt tietojen muuttamista komission asetuksella (EY) N:o 2400/96(3), sellaisena kuin se on viimeksi muutettuna asetuksella (EY) N:o 2446/2000(4), rekisteröityjen useiden nimitysten eritelmässä. Kyseisiä muutospyyntöjä voidaan niiden tutkimisen perusteella pitää pieninä muutoksina. (2) Suojattuna alkuperänimityksenä rekisteröidyn nimityksen "Pays d'Auge" osalta asetuksen (ETY) N:o 2081/92 4 artiklassa säädetyn eritelmän kohdassa "mahdolliset kansalliset vaatimukset" ilmaisu "19 päivänä maaliskuuta 1996 annettu asetus" olisi korvattava ilmaisulla "alkuperänimitykseen 'Pays d'Auge' liittyvä asetus". Uudella asetuksella korvataan aiempi asetus Euroopan yhteisöjen tuomioistuimen tuomion huomioon ottamiseksi. (3) Suojattuna alkuperänimityksenä rekisteröidyn nimityksen "Cornouaille" osalta asetuksen (ETY) N:o 2081/92 4 artiklassa säädetyn eritelmän kohdassa "mahdolliset kansalliset vaatimukset" ilmaisu "19 päivänä maaliskuuta 1996 annettu asetus" olisi korvattava ilmaisulla "alkuperänimitykseen 'Cornouaille' liittyvä asetus". Uudella asetuksella korvataan aiempi asetus Euroopan yhteisöjen tuomioistuimen tuomion huomioon ottamiseksi. (4) Suojattuna alkuperänimityksenä rekisteröidyn nimityksen "Rocamadour" osalta asetuksen (ETY) N:o 2081/92 4 artiklassa säädetyn eritelmän kohdassa "mahdolliset kansalliset vaatimukset" ilmaisu "16 päivänä tammikuuta 1996 annettu asetus" olisi korvattava ilmaisulla "alkuperänimitykseen 'Rocamadour' liittyvä asetus". Uudella asetuksella korvataan aiempi asetus Euroopan yhteisöjen tuomioistuimen huomioon ottamiseksi. (5) Asetuksen (ETY) N:o 2081/92 9 artiklassa säädetyn menettelyn mukaisesti komissio päätti 17 päivänä marraskuuta 2000 tehdyllä päätöksellä olla soveltamatta 6 artiklassa säädettyä menettelyä, koska muutokset ovat pieniä. (6) Lisäksi katsottiin, että kyse on asetuksen (ETY) N:o 2081/92 mukaisista muutoksista. Näin ollen kyseiset muutokset on rekisteröitävä ja julkaistava, ON ANTANUT TÄMÄN ASETUKSEN: 1 artikla Tämän asetuksen liitteessä esitetyt muutokset rekisteröidään ja julkaistaan asetuksen (ETY) N:o 2081/92 6 artiklan 4 kohdan mukaisesti. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä joulukuuta 2000. Komission puolesta Franz Fischler Komission jäsen (1) EYVL L 208, 24.7.1992, s. 1. (2) EYVL L 156, 13.6.1997, s. 18. (3) EYVL L 327, 18.12.1996, s. 11. (4) EYVL L 281, 7.11.2000, s. 12. LIITE RANSKA "Pays d'Auge" Mahdolliset vaatimukset (4 artiklan 2 kohdan i alakohta): Korvataan ilmaisu "19 päivänä maaliskuuta 1996 annettu asetus" ilmaisulla "alkuperänimitykseen "Pays d'Auge" liittyvä asetus". "Cornouaille" Mahdolliset vaatimukset (4 artiklan 2 kohdan i alakohta): Korvataan ilmaisu "19 päivänä maaliskuuta 1996 annettu asetus" ilmaisulla "alkuperänimitykseen "Cornouaille" liittyvä asetus". "Rocamadour" Mahdolliset vaatimukset (4 artiklan 2 kohdan i alakohta): Korvataan ilmaisu "16 päivänä tammikuuta 1996 annettu asetus" ilmaisulla "alkuperänimitykseen "Rocamadour" liittyvä asetus".